# Brian Boitano

Brian Anthony Boitano (Mountain View, Califòrnia, 22 d'octubre de 1963) és un patinador artístic sobre gel italoamericà de Sunnyvale (California). Durant la seva carrera esportiva fou quatre cops campió del campionat nacional de patinatge artístic dels Estats Units (1985-1988), dos cops al Campionat Mundial (1986, 1988) i també fou medallista d'or als Jocs Olímpics de Calgary 1988, a la categoria de patinatge artístic masculí. Es va convertir en patinador professional la temporada 1988. El 1996 va ser inclòs al World Figure Skating Hall of Fame i United States Figure Skating Hall of Fame.

## Carrera

Boitano fou el primer nord-americà a aconseguir realitzar un Triple Axel, que consisteix en el fet que el patinador patina cap endavant, salta amb la cama esquerra, fa tres voltes i mitja, caient amb la cama dreta. El 1987 va introduir el seu salt especial, el Boitano triple Lutz, que consisteix en el fet que mentre s'està desenvolupant el segon salt triple més difícil, aixeca el seu braç esquerre sobre el seu cap.

## Fites
### Amateur

| Campionat/Temporades | 1983 | 1984 | 1985 | 1986 | 1987 | 1988 | 1994 |
| Campionats Nacionals | 2n | 2n | 1r | 1r | 1r | 1r | 2n |
| Campionats Mundials | 7é | 6é | 3r | 1r | 2n | 1r | - |
| Olimpiades d'Hivern | - | 5é | - | - | - | 1r | 6é |

### Professional

Sis cops Campió Mundial Professional després de convertir-se en professional el 1988

### Mèrits

* El 1996, Boitano fou inclòs al Saló de la Fama Mundial de Patinadors Artístics sobre gel.
* El 1996, Boitano fou inclòs al Saló de la Fama Estatunidenc de Patinadors Artístics sobre gel.

## Referències Culturals

Una caricatura de Boitano com a superheroi apareix com a personatge recurrent a la sèrie animada South Park. A la pel·lícula "South Park: Més gran, més llarga i sense pauses" (1999) apareix un número musical anomenat “Que faria Brian Boitano?" Aquest número musical és una adaptació caricaturesca de la cançó "What Would Brian Boitano Do" del grup americà DVDA
El 2006 és esmentat en una escena de la sèrie Rescue Me del canal FX.

## Bibliografia

* Boitano, Brian; Suzanne Harper. Boitano's Edge: Inside The Real World Of Figure Skating. Simon & Schuster, 1997. ISBN 978-0-689-81915-5.
* Boitano, Brian; Giada De Laurentiis. What Would Brian Boitano Make?: Fresh and Fun Recipes for Sharing with Family and Friends. Lyons Press, 2013. ISBN 978-0-762-78292-5.

## Referències

* ↑ «Brian Boitano: Biography». TV Guide.
* ↑ «Brian-boitano – National Italian American Sports Hall of Fame». Arxivat de l'original el 2020-08-14. [Consulta: 29 gener 2024].
* ↑ «The Brian Boitano Project».
* ↑ «Olympedia – Brian Boitano». [Consulta: 29 gener 2024].
* ↑ «U.S. Figure Skating Hall of Fame | U.S. Figure Skating» (en anglès). [Consulta: 5 maig 2023].
* ↑ Rosen, Karen. «Brian Boitano Looks Back On 'The Battle Of The Brians' On 30th Anniversary Of Olympic Gold», 19-02-2018. Arxivat de l'original el 20 febrer 2018. [Consulta: 13 juny 2019].
* ↑ Gwen Kapp, "Tickled by life, Boitano even enjoys 'South Park' ribbing", San Francisco Chronicle, Feb. 5, 2006.

## Enllaços externs

* (anglès) Brian Boitano's U.S. Olympic Team Bio
* (anglès) Brian Boitano Fan Club